Spørgsmål om, hvorvidt der er værneting for sagen i Københavns Byret, jf. retsplejelovens § 242
Ret: Københavns Byret (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Københavns Byret

Udskrift af dombogen

DOM

Afsagt den 18. juni 2014 i sag nr. BS 5B-1732/2014:

Ciboe ApS
Langebrogade 5
1411  København K
mod
KNI A/S
J.M. Jensenip Aqq 2
3911  Sisimut
Grønland

Sagens baggrund og parternes påstande

Sagsøgeren Ciboe ApS, Langebrogade 5, 1411 København K, har ved stæv-
ning modtaget i retten den 28. marts 2014 anlagt sag mod sagsøgte KNI A/S,
J.M. Jensenip Aqq, 3911  Sisimut, Grønland.

Sagsøger har påstået, at der er værneting for sagen ved Københavns Byret, jf.
retsplejelovens § 242. Sagsøger har særligt gjort gældende, at sagen ved-rører
et kontraktsforhold, hvor forpligtelsen præsteres på sagsøgers forret-ningssted,
og at betalingen for forpligtelsen ligeledes er præsteret på sagsø-gers
forretningssted.

Sagsøgte har påstået sagen afvist under henvisning til, at sagen skal anlægges
ved sagsøgte hjemting, Qeqqa Kredsret i Sisimut, jf. retsplejelovens § 235, stk.
1 og 2, og at henvisning ikke kan ske, hvorfor der skal afsiges dom om
afvisning, jf. retsplejelovens § 248, stk. 2. Sagsøgte har særligt gjort gælden-
de, at betingelserne for værneting efter § 242 ikke er til stede, idet der er tale
om et pengekrav.

Parterne har erklæret sig indforstået med, at retten træffer afgørelse om vær-
netingsspørgsmålet på skriftligt grundlag.

Rettens begrundelse og afgørelse

Det fremgår af sagen, at der mellem parterne i 2012 blev indgået en konsu-
lentaftale. Ifølge aftalen skulle sagsøger arbejde på at fremme samarbejdet
mellem sagsøgte og USA, efter at der i 2011 mellem parterne og andre var
indgået en omtale om at fremme samhandel om import af detailvarer, fuel oil
og landbrugsprodukter fra USA til billige indkøbspriser samt eksport af grøn-
landske produkter til det amerikanske marked. Vederlaget blev fastsat til
50.000 kr. pr. mdr. Aftalen udløb efter sit indhold ved udgangen af 2012.

STD060678-S01-ST01-K181.01-T3-L01-M00-P01-\D11



/

Side 2/2

Aftalen blev forlænget for 2013, men blev på et tidspunkt sat på standby.
Denne sag vedrører spørgsmålet om, hvorvidt der i forbindelse med, at afta-len
blev sat på stand by, blev indgået aftale om forlængelse af aftalen til at gælde
for 2014. Sagsøger har nedlagt påstand om betaling af 600.000 kr., hvilket
beløb dækker betaling for 2014. Retten må således lægge til grund, at sagsøger
ønsker erstatning for manglende overholdelse af aftalen om forlæn-gelse.

På den baggrund finder retten, at sagsøgers krav er et pengekrav, jf. retsple-
jelovens § 242, stk. 2. Herefter, og da det ikke er muligt at henvise sagen til
afgørelse ved rette domstol, afvises sagen i medfør af retsplejelovens § 248,
stk. 2.

Vedrørende sagens omkostninger forholdes som nedenfor bestemt, idet ret-ten
kan oplyse, at beløbet vedrører passende beløb til dækning af udgift til
advokatbistand. Retten har ved fastsættelsen taget hensyn til sagens forløb og
udfald, herunder omfanget af de udvekslede processkrifter.

Thi kendes for ret:

Sagen afvises.

Ciboe ApS skal betale sagens omkostninger til KNI A/S med 5.000 kr.

De idømte sagsomkostninger forrentes efter rentelovens § 8a.

Dommer

STD060678-S01-ST01-K181.01-T3-L01-M00-P01-\D11